# Marto de 2026

|  |
| --- |
| **marto** |
| lu
 | ma
 | me
 | ĵa
 | ve
 | sa
 | di
 |
|  |  |  |  |  |  | 1 |
| 2 | 3 | 4 | 5 | 6 | 7 | 8 |
| 9 | 10 | 11 | 12 | 13 | 14 | 15 |
| 16 | 17 | 18 | 19 | 20 | 21 | 22 |
| 23 | 24 | 25 | 26 | 27 | 28 | 29 |
| 30 | 31 |  |  |  |  |  |
| aranĝo de 2026 tagoj
 |

Jen **listo de okazaĵoj en marto 2026**:

1-a de marto 2026
* Dum atakoj de Usono kaj Israelo estis mortigitaj la plej supera gvidanto de Irano Ali Ĥamenei kaj kelkaj aliaj iranaj altranguloj, Irano reagis per misilaj atakoj kontraŭ la atakintoj kaj iliaj aliancanoj en la regiono; en Irano pereis almenaŭ 200 homoj.

2-a de marto 2026
* Dum atakoj de Usono kaj Israelo al Irano estis mortigitaj jam pli ol 550 homoj, el kiuj 165 estis lernantinoj de knabina lernejo, iliaj gepatroj kaj instruistoj; dume la milito etendiĝis tra la tuta mondoregiono.
* Francia prezidanto Emmanuel Macron anoncis, ke Francio plialtigos la nombron de siaj nukleaj armiloj sen mencii konkretan nombron (tiutempe ĝi posedis 290 nukleajn kapojn).
* Francio interkonsentis kun 8 eŭropaj landoj (Danio, Unuiĝinta Reĝlando, Germanio, Pollando, Belgio, Nederlando, Svedio, Grekio) pri ties partopreno en la franca nuklea fortimigo.

4-a de marto 2026
* Usona submarŝipo atakis per torpedo iranan militŝipon *IRIS Dena*, kiu troviĝis en internacia akvejo apud la urbo Galle (Srilanko) sekve de kio la ŝipo sinkis, nur 32 el 180 skipanoj estis savitaj. La irana ŝipo estis reveninta de militoperaco en kiu partoprenis ankaŭ Usono.

5-a de marto 2026
* La eksa vicministro de la Ministerio pri Defendo de la Rusia Federacio Ruslan Calikov estis arestita pro akuzoj de korupto.

8-a de marto 2026
* La militatako de Israelo kontraŭ la ŝijaisma militistaro Hizbulaho en Libano jam okazigis ĉirkaŭ 400 mortojn kaj centmilojn da elhejmigitoj.

9-a de marto 2026
* La bombardado de Israelo kontraŭ naftinstalaĵoj de Teherano okazigis enormajn ekonomiajn kaj ekologiajn damaĝojn, same faris la bombardado de Teherano al naftinstalaĵoj de la sudaj kaj okcidentaj arabaj najbaroj.

11-a de marto 2026
* La konflikto en la Ormuza Markolo rezultigas damaĝon en la tutmondaj ekonomio kaj komerco de energio.

14-a de marto 2026
* Mortis germana filozofo Jürgen Habermas.

16-a de marto 2026
* La armeo de Israelo invadas teritoriojn de Libano en militado kontraŭ la ŝijaisma militistaro Hizbulaho.

17-a de marto 2026
* Pakistana aeratako al kabula malsanulejo kaŭzis centojn da mortintoj.
* La israela ministerio pri defendo anoncis, ke Ali Lariĝani estis mortigita en celita nokta aviadila atako. Tamen, ne estis tuja konfirmo de Irano.

19-a de marto 2026
* La atako de Israelo kontraŭ Libano okazigis jam milon da mortintoj, multajn milojn da senhejmigitoj, kaj detruegon kaj senhomigon de la sudo de la lando, krom bombardado de ĉefurbo Bejruto.

23-a de marto 2026
* Kraŝo de militista aviadilo en Kolombio rezultis en almenaŭ 66 mortintoj.

24-a de marto 2026
* La sciencistoj el CERN unuafoje en la historio sukcese transportis kontraŭmaterion per aŭto.

25-a de marto 2026
* Belorusio kaj Nord-Koreio subskribis traktaton pri amikeco kaj kunlaboro.

28-a de marto 2026
* Ok milionoj da homoj partoprenis en Usono en pli ol 3000 manifestacioj kontraŭ la politikoj de Donald Trump kaj lia milito kun Israelo kontraŭ Irano.

29-a de marto 2026
* Aŭstraliaj ŝtatoj Viktorio kaj Tasmanio decidis igi publikan transporton senpaga dum Aprilo kaj dum tri monatoj respektive por malpliigi bezonon de hejtigaĵoj, kies prezoj tutmonde kreskas pro la Irana milito de 2026.
* Almenaŭ 18 homoj estis arestitaj dum protestoj kontraŭ plia limigo de Interreto en Rusio, kiuj okazis en Moskvo, Sankt-Peterburgo, Jekaterinburgo kaj aliaj urboj.